**Tűzgyújtással kapcsolatos információk:**

**2015. Március 5-én lépett hatályba az Országos Tűzvédelmi Rendelet.**

A belterületi ingatlanok használata során keletkezett hulladék szabadtéri égetése tilos! (azaz csak az adott település önkormányzati rendeletében kijelölt időszakban és módon lehet).

**Magyarsarlós Község Önkormányzata 7/2011. (XI.17.) önkormányzati rendelete**

**(5) Az avar-és kerti hulladék égetése minden kedden és csütörtökön reggel 8 óra és 18 óra között az alábbi időszakokban megengedett.**

a) tavasszal: március 1-től május 15-ig, illetve

b) ősszel: szeptember 15-től november 30-ig végezhető

Vasárnap és ünnepnapokon az égetés szigorúan tilos.

A határidők kezdő-és utolsó napján az égetés végezhető.

(6) Avar-és kerti hulladékot kizárólag szélcsendes időben és csak olyan helyen szabad elégetni, ahol az égetés a személyi és vagyoni biztonságot nem veszélyezteti, és környezeti kárt nem okoz. Az avar-és kerti hulladék égetése kizárólag személyes felügyelet mellett, a tűzvédelmi szabályok szigorú betartásával égethető el. Veszély esetén a tűz eloltásáról az égetést végző személy köteles gondoskodni.

(7) A füstképződés csökkentése érdekében az avart és a kerti hulladékot előzetesen szikkasztani, szárítani kell, s az eltüzelése csak folyamatosan, kis adagokban történhet. A nagy mennyiségű füstöt termelő anyagot (nedves kerti hulladék) égetni tilos. A tüzelést végző túlzott füst- illetve koromképződés esetén köteles a tüzet eloltani, és a levegőszennyezést megszüntetni.

(8) Az égetendő kerti hulladék nem tartalmazhat más kommunális, illetve ipari eredetű hulladékot (különösen: műanyagot, gumit, vegyszert, festékét, gyógyszermaradványt, egyéb veszélyes hulladékot).

***További részletek, a dokumentumtárban található rendeletben. (***7-2011-levegőtisztaság)

***Az esetleges tűzgyújtási tilalomról a Katasztrófa Védelem honlapjáról tájékozódhat.***